|  |  |
| --- | --- |
| **Názov predmetu** | **Kadernícka technológia** |
| **Kód predmetu** | S\_13\_TECkad\_KAV |
| **Časový rozsah výučby v jednotlivých ročníkoch** | 3/1/1/1 |
| **Kód a názov učebného / študijného odboru** | 6425 K kaderník-vizážista, kaderníčka-vizážistka |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti *„Technologické a technické vzdelávanie“* ŠVP 63,64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1., 2., 3. a 4. ročníka po 3, 1, 1, 1 hodinách týždenne.

Odborný predmet **kadernícka technológia** v študijnom odbore 6425 K kaderník-vizážista, kaderníčka-vizážistka spolu s ostatnými odbornými predmetmi poskytuje žiakom teoretické vedomosti z kaderníckeho odboru, ktoré sú základom pre praktické zručnosti a výkon kadernícko-vizážistického povolania. V tomto predmete dostávajú žiaci základné vedomosti o usporiadaní a zariadení pracoviska kaderníka-vizážistu, o funkciách pracovného náradia a pomôcok, prístrojoch a zariadení, o pracovných postupoch kaderníckych prác, základoch vlasovej kozmetiky, o dejinách vývoja účesov, náročnej účesovej tvorbe, výrobe vlasových doplnkov, súčasnej účesovej móde, o základoch kozmetickej starostlivosti o ruky a pleť, o depilačných a epilačných metódach.

Jeho obsah je štruktúrovaný do tematických celkov (témy a podtémy). Vedomosti a zručnosti, ktoré žiaci získajú pri štúdiu v tomto predmete, úzko súvisia s odbornou praxou, s predmetom kozmetická technológia, materiály a zdravoveda. Učivo v prvom ročníku sa skladá z poznatkov o pracovisku kaderníka-vizážistu, o bezpečnosti a hygiene pri práci, o starostlivosti, regenerácii o vlasy, o vodovej ondulácii a ondulácii železom, o strihaní vlasov a preparácii vlasov. V druhom ročníku učivo obsahuje nové metódy práce pri preparácii, odfarbovanie vlasov, farbenie vlasov a módne smery vo farbení. V treťom ročníku sa učivo skladá z dejín vývoja účesov, náročnej účesovej tvorby a súčasnej účesovej módy. Učivo vo štvrtom ročníku je zamerané na základy kozmetickej starostlivosti o ruky a pleť, depiláciu a epiláciu a zamerané na upevňovanie a prehlbovanie vedomostí o základných kaderníckych úkonoch. Pri výbere učiva sme prihliadali na proporcionalitu a primeranosť učiva podľa schopností žiakov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnosti a ochrany zdravia pri práci.

Odborný predmet kadernícka technológia je medzipredmetovo previazaný s odbornými vyučovacími predmetmi odborná prax, kozmetická technológia, materiály a zdravoveda.

Metódy, formy a prostriedky vyučovania kaderníckej technológie majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci študijného odboru. Pri výučbe používame formu výkladu, riadeného rozhovoru, preferujeme prácu s učebnicami. Odporúčajú sa aj rôzne odborné časopisy s kadernícko-vizážistickou tematikou.

Stimulovať poznávacie činnosti žiaka predpokladá uplatňovať vo vyučovaní predmetu kadernícka technológia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať v špeciálnej odbornej učebni. Žiaci absolvujú minimálne jednu odbornú exkurziu, buď do vybraného kaderníckeho salónu v Košiciach, alebo na kadernícku, vizážistickú súťaž.

**Ciele vyučovacieho predmetu**

Cieľom vyučovacieho predmetu kadernícka technológia v študijnom odbore 6425 K kaderník-vizážista, kaderníčka-vizážistka je nadobudnutie teoretických vedomostí:

**1. ročník**

**Pracovisko kaderníka - vizážistu**

* Popísať priestorové usporiadanie prevádzky

**Bezpečnosť a ochrana zdravia pri práci**

* Vysvetliť hygienické a bezpečnostné predpisy
* Vedieť poskytnúť prvú pomoc
* Charakterizovať dezinfekčné prostriedky

**Starostlivosť o vlasy**

* Porovnať rôzne druhy vlasov, typy pokožky hlavy
* Objasniť technologické postupy kaderníckych prác pri umývaní a ošetrovaní vlasov
* Vysvetliť druhy masáži pokožky hlavy, jednotlivé fázy
* Dodržiavať BOZP

**Ošetrovanie a regenerácia vlasov**

* Vysvetliť význam regenerácie vlasov
* Špecifikovať prípravky podľa typov vlasov
* Zvoliť správny postup pri ošetrovaní jednotlivých typov vlasov

**Vodová ondulácia**

* Uviesť techniky vodovej ondulácie
* Špecifikovať prípravky
* Zvoliť správny postup pri jednotlivých technikách vodovej ondulácie
* Rozlíšiť rozdiely v úprave vlasov
* Dodržiavať BOZP

**Ondulácia železom**

* Vymenovať spôsoby natáčania vlasov ondulačným železom
* Popísať techniku práce jednotlivých technologických postupov
* Dodržiavať BOZP

**Strihanie vlasov**

* Definovať význam strihania vlasov
* Poznať druhy strihov
* Popísať pracovné postupy pri využití jednotlivých techník
* Vymenovať druhy zástrihov
* Poznať úpravu brady a fúzov
* Dodržiavať BOZP

**Preparácia vlasov**

* Ovládať prncíp chemickej preparácie
* Popísať postup preparácie
* Dodržiavať BOZP

**2. ročník**

**Nové metódy práce pri preparácii vlasov**

* Ovládať nové prípravky a pomôcky
* Vysvetliť nové metódy práce
* Dodržiavať BOZP

**Odfarbovanie vlasov**

* Rozlíšiť rôznu kvalitu vlasov pri odfarbovaní
* Popísať mechanizmus odfarbovania
* Ovládať spôsoby techniky práce odfarbovania vlasov
* Dodržiavať BOZP

**Farbenie vlasov**

* Poznať rozdelenie farbív
* Definovať prostriedky na farbenie vlasov
* Porovnať postup farbenia rôznych vlasov
* Popísať postupy práce pri jednotlivých technikách farbenia vlasov
* Dodržiavať BOZP

**Módne smery vo farbení vlasov**

* Vymenovať nové prípravky a pomôcky na farbenie vlasov
* Vysvetliť významm a techniku práce melírovania vlasov
* Dodržiavať BOZP

**3. ročník**

**Dejiny vývoja účesov**

* Porovnať jednotlivé vývojové obdobia
* Charakterizovať účesy v jednotlivých obdobiach

**Náročná účesová tvorba**

* Rozlíšiť rôzne druhy náročných účesov
* Vysvetliť technologické postupy náročnej účesovej tvorby

**Súčasná účesová móda**

* Porovnať typy tváre a priradiť k nim účes
* Samostatne spracovať návrhy účesov

**4. ročník**

**Starostlivosť o ruky**

* Vysvetliť význam starostlivosti o ruky kaderníka-vizážistu
* Ovládať anatómiu nechtov
* Porovnať zariadenie beauty prevádzky (kaderníctvo, vizáž, manikér)
* Ovládať pracovný postup pri manikúre
* Dodržiavať BOZP

**Starostlivosť o pleť**

* Vysvetliť význam starostlivosti o pleť
* Vymenovať fázy a procesy ošetrovania jednotlivých typov pleti
* Ovládať hlavné znaky denného a večerného líčenia
* Ovládať prípravky dekoratívnej kozmetiky a jej použitie
* Dodržiavať BOZP

**Depilácia a epilácia**

* Popísať metódy odstraňovania nadmerného ochlpenia
* Ovládať prípravky a pomôcky
* Dodržiavať BOZP

**Upevňovanie a prehĺbenie vedomostí v základných kaderníckych úkonoch**

* Zopakovať teoretické vedomosti v jednotlivých kaderníckych úkonoch

**Prehľad výchovných a vzdelávacích stratégií**

Vo vyučovacom predmete kadernícka technológia využívame na utvárenie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii ( pozorovanie, demonštrovanie)
* vyjadriť alebo jednoznačne formulovať problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz použité metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

* získávat informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojeniu nových poznatkov

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **1. ročník**  **Pracovisko kaderníka - vizážistu**  **BOZP**  **Starostlivosť o vlasy**  **Ošetrovanie a regenerácia vlasov**  **Vodová ondulácia**  **Ondulácia železom**  **Strihanie vlasov**  **Preparácia vlasov** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |
| **2. ročník**  **Nové metódy práce pri preparácii vlasov**  **Odfarbovanie vlasov**  **Farbenie vlasov**  **Módne smery vo farbení vlasov** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |
| **3. ročník**  **Dejiny vývoja účesov**  **Náročná účesová tvorba**  **Súčasná účesová móda** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |
| **4. ročník**  **Starostlivosť o ruky**  **Starostlivosť o pleť**  **Depilácia, epilácia**  **Upevňovanie a prehlbovanie vedomostí v základných kaderníckych úkonoch** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **1. ročník**  Pracovisko kaderníka - vizážistu  BOZP  Starostlivosť o vlasy  Ošetrovanie a rgenerácia  Vodová ondulácia  Ondulácia železom  Strihanie vlasov  Preparácia vlasov | PhDr. A. Olšavská :  Technológia pre uč. odbor  kaderník 1. časť  Odborné časopisy: LNE, Hair & Beauty | Počítač, premietacie plátno, videoprojektortabuľa. | Požiarno-evakuačný plán, plán požiarnych hliadok, prevádzkový poriadok. Kadernícke prístroje a zariadenia, pracovné náradie, pomôcky, materiál. | Internet,  odborné časopisy,  odborné texty. |
| **2. ročník**  Nové metódy práce pri preparácii vlasov  Odfarbovanie vlasov  Farbenie vlasov  Módne smery vo farbení vlasov | PhDr. A. Olšavská :  Technológia pre uč. odbor  kaderník 2. časť  Odborné časopisy: LNE, Hair & Beauty | Počítač, premietacie plátno, videoprojektortabuľa. | Kadernícke prístroje a zariadenia, pracovné náradie, pomôcky, materiál. | Internet,  odborné časopisy,  odborné texty. |
| **3. ročník**  Dejiny vývoja účesov  Náročná účesová tvorba  Súčasná účesová móda | PhDr. A. Olšavská :  Technológia pre uč. odbor  kaderník 3. časť  Odborné časopisy: LNE, Hair & Beauty | Počítač, premietacie plátno, videoprojektortabuľa. | Kadernícke náradie, pomôcky, materiál. | Internet,  odborné časopisy,  odborné texty. |
| **4. ročník**  Starostlivosť o ruky  Starostlivosť o pleť  Depilácia, epilácia  Upevňovanie a prehlbovanie vedomostí v základných kaderníckych úkonoch | PhDr. A. Olšavská :  Technológia pre uč. odbor  kaderník 1. - 3. časť  Odborné časopisy: LNE, Hair & Beauty | Počítač, premietacie plátno, videoprojektortabuľa. | Kadernícke prístroje a zariadenia, pracovné náradie, pomôcky, materiál. | Internet,  odborné časopisy,  odborné texty. |