|  |  |
| --- | --- |
| **Názov predmetu** | **Technológia vizážistická** |
| **Kód predmetu** | S\_14\_TECviz\_KOV\_KAV |
| **Časový rozsah výučby v jednotlivých ročníkoch** | 1/1/0/0 |
| **Kód a názov učebného / študijného odboru** | 6463 K kozmetik – vizážista, kozmetička – vizážistka  6425 K kaderník – vizážista, kaderníčka – vizážistka |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti„*Technologické a technické vzdelávanie*“ŠVP 63,64 Ekonomika a organizácia, obchod a služby.

Výučba tohto predmetu je orientovaná do **prvého a druhého ročníka** štvorročného študijného odboru v dotácii hodín: 1, 1.

Odborný predmet **technológia vizážistická** v študijnom odbore 6463 K kozmetik – vizážista, kozmetička – vizážistka je zameraný na úpravu tváre líčením. Jednotlivé časti sú rozpracované do tematických celkov tak, aby vyčerpali súčasné požiadavky doby. Dané tematické celky rešpektujú postupnosť v náročnosti. Vyučovací predmet dáva žiakom teoretické základy potrebné pre praktickú výučbu. Učivo súčasne využíva vedomosti získané v iných odborných predmetoch ako: materiály, estetická a výtvarná výchova. Žiaci získavajú poznatky o vykonávaní kvalifikovanej kozmetickej starostlivosti na úrovni požiadaviek súčasnej doby, učia sa dodržiavať zásady hygieny a bezpečnosť práce.

V **prvom** ročníku sa žiaci oboznámia s právnymi predpismi a normami súvisiacimi s výkonom ich budúceho povolania, s kompetenciami vizážistu, maskéra, štylistu. Spoznajú históriu líčenia v jednotlivých kultúrach a historických obdobiach. Oboznámia sa so základnou výbavou vizážistu a jej rozdelením, so základnou úpravou tváre dekoratívnou kozmetikou. Získajú vedomosti o farebnej typológii, teórii farieb a koloristike. Naučia sa teoreticky ovládať jednotlivé techniky líčenia, líčenie s korekciou jednotlivých časti tváre, oči, nosa, pier. Získavajú vedomosti ako sa vhodne nalíčiť na deň, večer, príležitosť. Dodržiavajú hygienické predpisy a zásady BOZP.

V **druhom** ročníku si žiaci podrobnejšie osvojujú jednotlivé techniky denného, večerného líčenia. Naučia sa náročnejšie postupy príležitostného líčenia, svadobného líčenia, líčenie podľa predlohy, fantazijné a extravagantné líčenie, pódiové a štúdiové líčenie, líčenie na zábery snímacou technikou. Oboznámia sa s technikou maľovania na telo (body paiting) a tvár (face paiting).

Predmet technológia vizažistická vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby si získali a osvojili teoretické vedomosti a zručnosti v oblasti bezpečnej a hygienickej práce.

Metódy, formy a prostriedky vyučovania majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci odboru. Pri výučbe používame formu výkladu, demonštrovania, riadeného rozhovoru, preferujeme prácu s počítačom, učebným materiálom a rôznymi odbornými časopismi pre kozmetičky a vizážistky.

Stimulovať poznávacie činnosti predpokladá uplatňovať vo vyučovaní prepojenie teoretického a praktického poznávania. Budeme rozvíjať a skvalitňovať kľúčové kompetencie tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov aj riešenie kvantitatívnych a kvalitatívnych úloh.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu.

Použijeme adekvátne metódy a prostriedky hodnotenia. Výučba bude prebiehať v odbornej učebni.

**Ciele vyučovacieho predmetu**

Cieľom vyučovacieho predmetu technológia vizážistická je naučiť žiakov hľadať a docieliť optimálne riešenia pri zosúladení jednotlivých častí dotvárajúcich požadovaný efekt. Pri výučbe sa trieda delí na skupiny. Žiaci získajú vedomosti, zručnosti a kľúčové kompetencie využiteľné v ďalšom vzdelávaní, odbornej praxi, občianskom živote a pri výkone svojho budúceho povolania. Žiaci vedia charakterizovať vizážistické prostriedky, pomôcky a prípravky. Vedia používať odbornú terminológiu slovom aj písmom, ovládajú technologické postupy pri vizážistických úkonoch. Žiaci vedia popísať zariadenie pracoviska vizážistu, koloristu a taktiež popísať odborné poradenstvo v oblasti vizážistiky. Ovládajú základné druhy líčenia, spôsoby úpravy pleti dekoratívnou kozmetikou a spôsoby korigovania nedostatkov pleti. Vedia ponúknuť poradenskú službu vizážistu, vykonať vizážistické úkony, konečnú úpravu a predviesť základné druhy líčenia s korekciou tváre na základe estetického cítenia a módnych trendov.

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** | |
| **Metódy** | **Formy práce** |
| **1.ročník**  **Úvod do vizážistickej technológie,**  **História líčenia,**  **Základná výbava vizážistu**  **Farebná typológia**  **Postupy a techniky v líčení**  **Techniky líčenia**  **Typy líčenia** | Informačno-receptívna – výklad  Reproduktívna – rozhovor  Motivačná – riadená diskusia, brainstorming.  Expozičná - výklad, diskusia, metóda pozorovania javov, oboznámenie sa s učivom  Heuristická - riešenie úloh  Fixačné – upevňovanie vedomosti  Diagnostická – ústne, písomné, preverovanie a skúšanie. | Skupinová - párová, v špeciálnej odbornej učebni.  Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **2.ročník**  **Úprava tváre**  **Denné líčenie**  **Večerné líčenie**  **Príležitostné líčenie**  **Svadobné líčenie**  **Pódiové a štúdiové líčenie, líčenie na zábery so snímacou technikou - FOTO a TV**  **Líčenie podľa predlohy, líčenie podľa hviezdneho idolu**  **Fantazijné líčenie, extravagantné líčenie**  **Maľovanie na tvár a telo** | Informačno-receptívna – výklad  Reproduktívna – rozhovor  Motivačná – riadená diskusia, brainstorming.  Expozičná - výklad, diskusia, metóda pozorovania javov, oboznámenie sa s učivom  Heuristická - riešenie úloh  Fixačné – upevňovanie vedomosti  Diagnostická – ústne, písomné, preverovanie a skúšanie. | Skupinová - párová, v špeciálnej odbornej učebni.  Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **1.ročník**  **Úvod do vizážistickej technológie,**  **História líčenia,**  **Základná výbava vizážistu**  **Farebná typológia**  **Postupy a techniky v líčení**  **Techniky líčenia**  **Typy líčenia** | B. Grohling : Všetko čo viem  o kráse žien  Z. Szuster: Líčenie – príručka pre vizážistov a nadšencov líčenia  T. Flak : Umění přirozeného  vzhledu  M.Gejdošová : Krása nemusí  byť vecou náhody  J.Hojerová, Eva Boskovičová: Kozmetika Zdravie Krása  J.Klimentová, M. Doušová: Kozmetika hrou | PC  Projektor  Interaktívna tabuľa  Tabuľa | Obrazový materiál  Dekoratívna kozmetika, Sada štetcov na líčenie, Šablóny na líčenie | Internet,  odborné časopisy,  odborné texty. |
| **2.ročník**  **Úprava tváre**  **Denné líčenie**  **Večerné líčenie**  **Príležitostné líčenie**  **Svadobné líčenie**  **Pódiové a štúdiové líčenie, líčenie na zábery so snímacou technikou - FOTO a TV**  **Líčenie podľa predlohy, líčenie podľa hviezdneho idolu**  **Fantazijné líčenie, extravagantné líčenie**  **Maľovanie na tvár a telo** | B. Grohling : Všetko čo viem  o kráse žien  Z. Szuster: Líčenie – príručka pre vizážistov a nadšencov líčenia  T. Flak : Umění přirozeného  vzhledu  M.Gejdošová : Krása nemusí  byť vecou náhody  J.Hojerová, Eva Boskovičová: Kozmetika Zdravie Krása  J.Klimentová, M. Doušová: Kozmetika hrou | PC  Projektor  Interaktívna tabuľa  Tabuľa | Obrazový materiál  Dekoratívna kozmetika, Sada štetcov na líčenie, Šablóny na líčenie | Internet,  odborné časopisy,  odborné texty. |