|  |  |
| --- | --- |
| **Názov predmetu** | **Spotrebiteľská výchova** |
| **Kód predmetu** | U\_11\_SRB\_KAD |
| **Časový rozsah výučby** | 0/0/1 |
| **Kód a názov študijného odboru** | 6456 H kaderník/kaderníčka |
| **Vyučovací jazyk** | slovenský jazyk |

# Charakteristika učebného predmetu

Obsah vyučovacieho predmetu vychádza zo vzdelávacích štandardov 64 Ekonomika a organizácia, obchod a služby II. Pomôže žiakovi pri rozhodovaní o ďalšej profesijnej a vzdelávacej orientácii, pri vstupe na trh práce a pri uplatňovaní pracovných práv.

# Ciele učebného predmetu

Cieľom je príprava absolventa s konkrétnym odborným profilom, ktorý mu pomôže úspešne sa presadiť na trhu práce i v živote.

Žiaci sa zoznámia so základnými právami a povinnosťami spotrebiteľa, s oblasťami ochrany spotrebiteľa so zameraním na osobnú finančnú zodpovednosť. Obsah predmetu ich vedie poznaniu možnosti úniku dôležitých osobných údajov a zhodnotenia dôsledkov zneužitia osobných údajov, k pochopeniu a prijatiu osobnej zodpovednosti za finančné rozhodnutia, poznaniu a zosúladeniu osobných, rodinných a spoločenských potrieb.Oboznámia sa s identifikovaním rôznych typov spotrebiteľských a finančných podvodov, ako im zamedziť, predchádzať. Orientovať sa v činnosti inštitúcii vykonávajúcich dozor, dohľad nad finančným trhom. Porozumieť krokom zostavenia osobných finančných cieľov, analyzovať dôsledky finančných rozhodnutí v oblastiach: sporiť/investovať alebo požičiavať finančné prostriedky. Využívať spotrebiteľské zručnosti pri zodpovednom rozhodovaní o nákupe a rôznych metódach platenia.

Vzdelávací obsah predmetu je rozdelený do dvoch tematických okruhov:

Finančná zodpovednosť spotrebiteľov

Rozhodovanie a hospodárenie spotrebiteľov

# Štandard kompetencií

Vzdelávacie štandardy pre učebné odbory skupiny odborov 64 Ekonomika a organizácia, obchod a služby II.

## Vzdelávacie štandardy – ekonomické vzdelávanie

* vysvetliť možnosti úniku dôležitých osobných údajov a zhodnotiť dôsledky zneužitia osobných údajov;
* vysvetliť, ako komunikácia o finančne významných záležitostiach môže pomôcť predchádzaniu konfliktom (finančná inštitúcia, klient);
* vyhľadať informácie o právach spotrebiteľov vrátane práva na reklamáciu;
* rozlíšiť pozitívne a negatívne vplyvy reklamy na spotrebiteľa;
* uviesť príklady falšovaných tovarov (tzv. fejkov), klamlivých a zavádzajúcich obchodných praktík;
* identifikovať korupčné a podvodné správanie;
* uviesť príklady zneužívania verejných zdrojov;
* vysvetliť, kedy sporiť a kedy si požičiavať (rozdiel medzi úsporami a pôžičkou);
* vysvetliť rozdiel medzi bankovými a nebankovými subjektmi a význam ochrany vkladov v SR;
* vysvetliť na konkrétnych príkladoch funkciu peňazí a zoradiť osobné finančné ciele podľa ich priority;
* opísať základné typy bankových produktov;
* opísať spôsob rozhodovania pri sporení a investovaní finančných prostriedkov;
* opísať moderné spôsoby platenia;
* rozlíšiť platobné karty podľa funkcie (debetné, kreditné);
* opísať spôsoby platenia v tuzemskej a zahraničnej mene; porozumieť prepočtu meny (napríklad českých korún na Euro a naopak);
* uviesť príklady legálnych a nelegálnych postupov pri vymáhaní dlhov;

## Kompetencie NŠFG, verzia 1.2

1 Finančná zodpovednosť spotrebiteľov

**Čiastková kompetencia 1**

***Určiť rôzne spôsoby komunikácie o finančných záležitostiach***

Úroveň 2

Vysvetliť možnosti úniku dôležitých osobných informácií.

Zhodnotiť dôsledky zneužitia osobných informácií.

Vysvetliť, ako komunikácia o finančne významných záležitostiach môže pomôcť predchádzať

konfliktom (finančná inštitúcia, klient).

**Čiastková kompetencia 2**

***Stručne zhrnúť hlavné princípy ochrany spotrebiteľov***

Úroveň 2

Vyhľadať informácie o právach spotrebiteľov vrátane práva na reklamáciu.

Uviesť príklady klamlivých a zavádzajúcich obchodných praktík.

Uviesť príklady falšovaných tovarov (tzv. fejkov).

**Čiastková kompetencia 3**

***Vysvetliť spôsob regulácie a dohľadu nad finančným trhom***

Úroveň 2

Vysvetliť význam ochrany vkladov v SR.

Vysvetliť rozdiel medzi bankovými a nebankovými subjektmi.

**Čiastková kompetencia 4**

***Posúdiť význam boja proti korupcii, podvodom, ochrany proti praniu špinavých***

*peňazí*

Úroveň 2

Identifikovať korupčné správanie.

Identifikovať podvodné správanie.

Uviesť príklady zneužívania verejných zdrojov.

3 Rozhodovanie a hospodárenie spotrebiteľov

**Čiastková kompetencia 1**

***Poznať a zosúladiť osobné, rodinné, spoločenské potreby***

Úroveň 2

Vysvetliť, kedy sporiť a kedy si požičiavať (rozdiel medzi úsporami a pôžičkou).

Vysvetliť na konkrétnych príkladoch funkciu peňazí ako prostriedku na zabezpečenie životných potrieb.

**Čiastková kompetencia 2**

***Prijímať finančné rozhodnutia so zvažovaním alternatív a ich dôsledkov***

Úroveň 2

Zoradiť osobné finančné ciele podľa ich priority.

Prijímať finančné rozhodnutia na základe svojich reálnych možností a zhodnotiť ich dôsledky.

Opísať základné typy bankových produktov.

**Čiastková kompetencia 3**

***Uplatniť spotrebiteľské zručnosti pri zodpovednom rozhodovaní o nákupe***

Úroveň 2

Opísať spôsob rozhodovania pri sporení a investovaní finančných prostriedkov.

Rozlíšiť pozitívne a negatívne vplyvy reklamy na spotrebiteľa.

**Čiastková kompetencia 4**

***Opísať používanie rôznych metód platenia***

Úroveň 2

Opísať moderné spôsoby platenia.

Rozlíšiť platobné karty podľa funkcie (debetné, kreditné).

Opísať spôsoby platenia v tuzemskej a zahraničnej mene.

Porozumieť prepočtu meny (napr. českých korún na euro a naopak).

# Výchovné a vzdelávacie stratégie

## *kompetencie na učenie*

* učíme žiakov vyhľadávať, triediť a prepájať informácie (internetové zdroje)
* podnecujeme ich k samostatnému uvažovaniu a hodnoteniu
* motivujeme žiakov k sebavzdelávaniu
* žiaci sú vedení k uvedomeniu si svojich schopností argumentovať

## *kompetencie na riešenie problémov*

* zaraďujeme metódy, prostredníctvom ktorých žiaci sami dochádzajú k záverom a riešeniam
* žiaci obhajujú svoje názory a závery
* približujeme žiakom bežný život a jeho problémy
* žiak zdokonaľuje svoju schopnosť vnímať problém v širších súvislostiach

## *kompetencie komunikatívne*

* vedieme žiakov k využívaniu rôznych informačných a komunikačných prostriedkov
* ponúkame dostatok príležitostí na vyjadrenie vlastného názoru
* učíme žiakov obhajovať vlastný názor, argumentovať, počúvať iných
* učíme ich vyjadrovať sa výstižne, v logickom slede
* vytvárame priestor pre diskusiu a modelové situácie

## *kompetencie sociálne a personálne*

* navodzujeme situácie, ktoré žiakom umožnia účinne spolupracovať v skupinách, skúšať si v nich rôzne roly
* žiak sa prispôsobuje meniacim sa životným a pracovným podmienkam a podľa svojich

schopností a možností ich aktívne ovplyvňuje

* žiak sa rozhoduje na základe vlastného úsudku, odoláva spoločenským aj mediálnym tlakom
* žiak aktívne spolupracuje pri stanovovaní a dosahovaní spoločných cieľov

## *kompetencie občianske*

* vytvárame modelové situácie, v ktorých si žiaci osvojujú hranie rôznych rolí, s ktorými sa môžu v budúcom živote stretnúť
* vytvárame príležitosti, aby si žiaci mohli osvojiť praktické skúsenosti v medziľudských
* vzťahoch
* motivujeme k sledovaniu aktuálnej situácie v ekonomike, dostáva príležitosť na diskusiu

## *kompetencie k podnikavosti*

* motivujeme žiakov, aby rozvíjali svoj osobný aj odborný rast
* žiak posudzuje a hodnotí riziká súvisiace s rozhodovaním v reálnych životných situáciách
* žiak získava a vyhodnocuje informácie o vzdelávaní a pracovných príležitostiach, využíva dostupné zdroje
* žiak rozvíja svoj osobný i odborný potenciál, rozpoznáva a využíva príležitosti pre svoj

rozvoj v osobnom a profesijnom živote

## *kompetencie v oblasti informačných a komunikačných technológií*

* má osvojené základné zručnosti v oblasti IKT ako predpoklad ďalšieho rozvoja,
* používa základné postupy pri práci s textom a jednoduchou prezentáciou,
* dokáže vytvoriť jednoduché tabuľky a grafy a pracovať v jednoduchom grafickom prostredí
* dokáže využívať IKT pri vzdelávaní,

## *kompetencia k celoživotnému učeniu sa – učiť sa učiť*

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti.

# Stratégie vyučovania

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Metódy** | **Formy práce** |
| **Informačno – receptívna** – výklad  **Problémová** – problémový výklad, metóda riešenia problémových úloh  **Heuristická** – metóda heuristického rozhovoru, hry ako metódy  **Tvorba diferencovaných úloh**  **Inscenačná** - založená na tom, že žiaci prevezmú určené role, a potom zohrajú situácie, do ktorých sa postavy (charakterizované týmito rolami) dostávajú.  **Brainstorming** - založená na skupinovom riešení, ktorá má uľahčiť generovanie kreatívnej stratégie. | Frontálna a individuálna práca žiakov  Skupinová práca žiakov  Práca s učebnicou a odbornou literatúrou  Práca s internetom |

# Učebné zdroje

Národný štandard finančnej gramotnosti – verzia 1.2, MŠVVaM, Bratislava, 2017

<https://www.minedu.sk/17597-sk/narodny-standard-financnej-gramotnosti/>

Odborné texty k jednotlivým témam Národného štandardu finančnej gramotnosti verzia 1.2, ŠPÚ, Bratislava 2018

<https://www.statpedu.sk/files/sk/metodicky-portal/metodicke-podnety/fg_odborne_texty_1_2.pdf>

Finančná gramotnosť 2, NIVAM, Bratislava, 2023

<https://nivam.sk/wp-content/uploads/2023/01/Metodicka-prirucka-pre-implementaciu-financnej-gramotnosti-do-vzdelavania-na-2.-stupni-zakladnych-skol.pdf>

Metodika pre zapracovanie a aplikáciu tém finančnej gramotnosti do školských vzdelávacích programov základných škôl a stredných škôl, MŠVVaM, Bratislava, 2018

<https://www.statpedu.sk/files/sk/metodicky-portal/metodicke-podnety/fg_metodika_01092018.pdf>

Korupcia. Námety na vyučovanie pre základné a stredné školy, ŠPÚ, 2016

<https://www.statpedu.sk/files/articles/nove_dokumenty/aktuality/korupcia_namety-vyucovanie_dolozka.pdf>